open-index/open-wikipedia-markdown huggingface dataset:
Խուան Կառլոս Պերես Լոպես

**Խուան Կառլոս Պերես Լոպես** (, ), իսպանացի ֆուտբոլիստ, «Մալագա» ակումբի կիսապաշտպան։

Մեկնարկային բարձր արագության համար Կառլոսը ստացել է «Իսպանիայի բարակ» մականունը։

## Ակումբային կարիերա
Կառլոսը Մադրիդի «Ռեալ» ակումբի սան է։ 2010 թվականի հոկտեմբերի 3-ին՝ «Դեպորտիվո Լա Կորունյա» ակումբի դեմ խաղի ժամանակ Կառլոսը կատարել է իր նորամուտը իսպանական Լա Լիգայում, երկրորդ խաղակեսում փոխարինելով Անխելյա Դի Մարիյուին։ 2011 թվականին Կառլոսը տեղափոխվել է «Բրագա» ակումբ։ 2011 թվականին նա ակումբի կազմում եղել է պահեստային խաղացող, և վարձավճարային հիմունքներով տեղափոխվել է «Ռեալ Սարագոսա» ակումբ։ Սեպտեմբերի 11-ին «Ռայո Վալեկանո» ակումբի դեմ խաղի ժամանակ նա կատարել է իր նորամուտը նոր թիմի կազմում։ Սեպտեմբերի 22-ին՝ «Բետիս» ակումբի դեմ խաղի ժամանակ Կառլոսը ձևակերպել է «դուբլ», ինչպես նաև խփել է իր առաջին գոլը «Սարագոսա» ակումբի կազմում։

2012 թվականի ամռանը նա վարձավճարով տեղափոխվել է «Ռեալ Բետիս» ակումբ։ «Աթլետիկո Բիլբաո» ակումբի դեմ խաղի ժամանակ Կառլոսը նշել է իր նորամուտը նոր թիմում։ Նա «Բետիս» ակումբի կազմում անցկացրել է երկու մրցաշրջան և դարձել է թիմի հիմնական խաղացող։

2014 թվականի ամռանը Կառլոսը դադարեցնում է պայմանագիրը «Բրագա» ակումբի հետ։ Եվ նա վարձավճարային հիմունքներով տեղափոխվում է «Գրանադա» ակումբ։ Օգոստոսի 23-ին՝ «Դեպորտիվո Լա Կորունյա» ակումբի դեմ ժաղի ժամանակ, նա նշել է իր նորամուտը նոր թիմի կազմում։ Մրցաշրջանի ավարտից հետո Կառլոսը վարձավճարային հիմունքներով տեղափոխվել է «Մալագա» ակումբ։ Օգոստոսի 21-ին՝ «Սևիլյա» ակումբի դեմ խաղի ժամանակ նա կատարել է իր նորամուտը «Մալագա» ակումբում՝ երկրորդ խաղակեսում փոխարինելով Ռիկարդո Օրտային։ Հոկտեմբերի 24-ին՝ «Դեպորտիվո Լա Կորունյա» ակումբի դեմ խաղի ժամանակ նա խփել է իր առաջին գոլը «Մալագա» ակումբի կազմում։ 2017 թվականի ամռանը նա նոր պայմանագիր է կնքել «Մալագա» ակումբի հետ` որպես թիմի հիմնական խաղացող։

## Ծանոթագրություններ

## Արտաքին հղումներ
* 
* BDFutbol profile
* Futbolme profile
* Profilo sul sito ufficiale del Real Madrid
* 

Կատեգորիա:Բրագայի ֆուտբոլիստներ
Կատեգորիա:Գրանադայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Պանաթինաիկոսի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Յասմունդ ազգային պարկ

**Յասմունդ** (), բնական արգելավայր Յասմունդ թերակղզու վրա, Ռյուգեն կղզու հյուսիսարևելյան հատվածում, Մեկլենբուրգ Վորպոմերնում, Գերմանիա։ Այստեղ է գտնում է Գերմանիայում ամենամեծ կավճե զառիթափը` -ը։ Այս զառիթափը Բալթիկ ծովից բարձր է 161 մետր։ Զառիթափի ետևում գտնվող հաճարենու անտառները ազգային պարկի մի մասն են։

Ունի 30 քառ․ կմ տարածք․ սա Գերմանիայի ամենափոքր ազգային պարկն է։ Պարկը հիմնադրվել է 1960 թվականին Արևելյան Գերմանիայի վերջին կառավարության կողմից, նախքան Գերմանիայի վերամիավորումը։

2011 թվականի հունիսի 25-ին հաճարենու անտառն ավելացվել է ՅՈՒՆԵՍԿՕ-ի Համաշխարհային ժառանգության ցանկում` ընդգրկելով Կարպատների և Գերմանիայի հնագույն հաճարենու անտառները։

## Կավճե զառիթափ
Կավճե զառիթափերը առերևույթ Էրոզիայի չեն փլուզվում։ Ամեն փոթորիկի հետ, զառիթափի որոշ մասեր ընկնում են, այդ թվում են ժայռերը, սպունգների, ոստրերի ու ծովոզնիների մնացորդները։

Զառիթափի ամենափառահեղ մասը Կյոնիգշտուլն է, որն ունի 118 մետր բարձրություն։ Ամենագեղատեսիլ և ամենահայտնի կավճե հանքելուստը *Wissower Klinken* է, որը փլուզվել է Բալթիկ ծովում 2005 թվականի փետրվարի 24-ին՝ կլիմայական պայմաններից, սողանքների և գարնան հալոցքների պատճառով։

## Բուսական և կենդանական աշխարհ
Յասմունդ ազգային պարկը հատուկ երկրաբանական առանձնահատկությունների շնորհիվ, շատ հազվագյուտ բույսերի և կենդանիների հայրենիքն է։

Զառիթափի ետևում գտնվող Շտուննիցա անտառներում կան բազմաթիվ հովիտներ, որոնց մեծ մասը գոյություն է ունեցել սառցե դարաշրջանում։ Տարածքում հայտնաբերվել են բույսերի լայն շրջանակ, օրինակ՝ սև լաստենին, եվրոպական վայրի խնձորենին, վայրի արոսենին, հատապտղային կենին ու խոլորձը։

Պարկում թռչուններից բնակվում են սպիտակապոչ արծիվները, ծղնիները, քաղաքային ծիծեռնակները և սապսանները։

## Զբոսաշրջություն
Սկսած 1934 թվականից՝ ստեղծման օրից ի վեր, Յասմունդի ազգային պարկը ամեն տարի մեծ մասսայականություն է վայելել հարյուր հազարավոր այցելուների կողմից։ Ազգային պարկի կառավարության գլխավոր խնդիրներից մեկն է ապահովել պարկի կենդանական տեսակների պահպանությունը, միևնույն ժամանակ՝ այցելուներին թույլ տալով պատկերացում կազմել տեղի բնության մասին։ 2004 թվականին բացվել է այցելուների կենտրոնը՝ Կյոնիգշտուլ ազգային պարկ կենտրոնը։

## Պատկերասրահ

Պատկեր:Koenigsstuhl_Ruegen.jpg|Կյոնիգշտուլ 
Պատկեր:Rügen_Kreidefelsen_Königsstuhl_2011.jpg|Կյոնիգշտուլի տեսարան հարավից
Պատկեր:Kreidefelsen, Stubbenkammer (2011-05-21) 7.JPG|Տեսարան Վիկտորիայից և Կյոնգշտուլը վերևից
Պատկեր:Kreidefelsen Rügen.jpg|Տեսարան սպիտակ զառիթափից
Պատկեր:Kreidefelsen_Ruegen.jpg|Կավճե զառիթափեր


## Ծանոթագրություններ

## Արտաքին հղումներ
* Jasmund National Park pictures and information about the chalk cliffs 
* Official site 
* Photos of the park's beech forests

Կատեգորիա:Կատեգորիա ԲՊՀՄ II
Կատեգորիա:Գերմանիայի ազգային պարկեր
Կատեգորիա:1990 հիմնադրված բնության հատուկ պահպանվող տարածքներ‎
Անդերսոն Սանտամարիա

**Անդերսոն Սանտամարիա Բարդալես** (, ), պերուացի ֆուտբոլիստ, «Պուեբլա» ակումբի և Պերուի ազգային հավաքականի պաշտպան։ 2018 թվականի աշխարհի առաջնություն մասնակից։

## Ակումբային կարիերա
Սանտամարիան «Դեպորտիվո Մուսինիսիպալ» ակումբի սան է։ 2010 թվականին պայմանագիր է կնքել «Այակուչո» ակումբի հետ։ Օգոստոնի 29-ին «Խոսե Գալվես» ակումբի դեմ խաղի ժամանակ կատարել է իր նորամուտը Պերուի առաջնությունում։ 2013 թվականի մայիսի 3-ին «Սիենսիանո» ակումբի դեմ խաղի ժամանակ Սանտամարիան խփել է իր առաջին գոլը «Այակուչո» ակումբի կազմում։

2013 թվականի սկզբին Սանտամարիան տեղափոխվել է «Լեոն դե Ուանուկո» ակումբի կազմ։ Փետրվարի 9-ին Սանտամարիան իր նախկին ակումբի՝ «Այակուչոյի» դեմ խաղի ժամանակ կատարել է իր նորամուտը նոր ակումբի կազմում։ 2014 թվականի ապրիլի 20-ին Պերուի գավաթի խաղարկության ժամանակ «Խուան Աուրիչ» ակումբի դեմ խաղի ժամանակ Սանտամարիան խփել է իր առաջին գոլը «Լեոն դե Ուանուկո» ակումբի կազմում։

2016 թվականի սկզբին Սանտամարիան միացել է խաղալ «Մելգար» ակումբին։ Փետրվարի 10-ին «Սպորտինգ Կրիստալ» ակումբի դեմ խաղի ժամանակ նա կատարել է իր նորամուտը նոր  ակումբի կազմում։  Մայիսի 6-ին «Ունիվերսիտարիո» ակումբի դեմ խաղի  ժամանակ Սանտամարիան խփել է իր առաջին գոլը «Մելգար» ակումբի կազմում։ 2018 թվականի սկզբին Սանտամարիան տեղափոխվել է մեքսիկական «Պուեբլա» ակումբի կազմ։ Հունվարի 20-ին «Վերակրուս» ակումբի դեմ խաղի ժամանակ նա կատարել է իր նորամուտը Մեքսիկայի առաջնությունում։

## Միջազգային կարիերա
2017 թվականի հունիսի 14-ին Ճամայկայի ազգային հավաքականի դեմ ընկերական խաղի ժամանակ Սանտամարիան կատարել է իր նորամուտը Պերուի ազգային հավաքականի կազմում։

2018 թվականին Սանտամարիան ընդգրկվել է հավաքականի կազմում՝ մասնակցելու 208 թվականի աշխարհի առաջնությանը,  որն անցկացվում էր Ռուսաստանում։ Մրցաշարի ընթացքում նա մասնակցել է Ֆրանսիայի և Ավստրիալիայի հավաքականների դեմ խաղերին։

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ամալյա Ասուր

**Ամալյա Ասուր** (, ),  առաջին կին ատամնաբույժը Շվեդիայում։

## Կենսագրություն
Ամալյա Ասուրը ծնվել է 1803 թվականին Ստոկհոլմում, հրեա ատամնաբույժ Ջոել (ծնվել է 1753 թվականին) և Էսթեր (ծնվել է 1762 թվականին, օրիորդկան ազգանունը՝ Հայլբաթ) Ասուրների ընտանիքում։ Հայրը եղել է Շվեդիայի կրթություն ստացած առաջին ատամնաբույժներից մեկը։ Ամալյայի եղբայրը նույնպես ատամնաբույժ է եղել։ Ամալյա Ասուրը երբեք չի ամուսնացել։ Ատամնաբուժություն սովորել է հորից և վաղ շրջանում եղել է նրա օգնականը։

Որպես ասիստենտ ատամնաբույժ՝ ոչ պաշտոնական գործունեություն է ծավալել և իշխանությունները տեղեկացել են, որ  նա առանց լիցենզիայի է աշխատում։ 1852 թվականին Առողջապահության թագավորական խորհուրդը () նրան թույլատրել է աշխատել որպես անկախ, ինքնուրույն ատամնաբույժ։ Այդ ժամանակաշրջանում կանանց պաշտոնապես արգելված էր ատամնաբույժի մասնագիտությունը, և այս թույլտվությունն ավելի շատ բացառություն էր, քան որպես այլ կանանց համար ռահվիրա լինելը, քանի որ մասնագիտությունը դեռևս արգելված էր կանանց համար։ Ամալյա Ասուրն ակտիվ գործունեություն է իրականացրել Ստոկհոլմում։
 
1861 թվականին ատամնաբույժի մասնագիտությունը պաշտոնապես հասանելի է եղել կանանց համար։ Կանանց համար մասնագիտության հասանելիությունից հետո առաջին կինը, որն ատամնաբուժության բնագավառում թույլտվություն է ստացել Ռոսալի Ֆուգելբերգն է։

## Տես նաև
* Լովիսա Օրբերգ

## Ծանոթագրություններ

## Աղբյուրներ
* Österberg, Carin et al., *Svenska kvinnor: föregångare, nyskapare* ['Swedish women: predecessors, successors')]. Lund: Signum 1990. ()
* Wilhelmina Stålberg: *Anteckningar om svenska qvinnor* ['Notes on Swedish women']
* Kjellander Barbro: *På Amalia Assurs tid. Några anteckningar om och kring den första svenska kvinnliga tandläkaren* ['The days of Amalia Assur. Some notes about and in connection to the first female dentist in Sweden']

Կատեգորիա:Կին ատամնաբույժներ
Կատեգորիա:Շվեդ հրեաներ
Կատեգորիա:Շվեդ ատամնաբույժներ
Սպիտակ մարդու բեռը (ֆիլմ)

**Սպիտակ մարդու բեռը** (), 1995 թվականի կինոֆիլմ։ Ֆիլմը սոցիալական ֆանտաստիկա է այլընտրանքային Ամերիկայում տիրող ռասիզմի մասին, որտեղ սևամորթ և սպիտակամորթ ամերիկացիները փոխել են իրենց մշակութային դերերը։ Ֆիլմի սցենարի հեղինակը և ռեժիսորը Դեսմոնդ Նականոն է։

## Սյուժե
Սյուժեն հիմնված է ռասայական խտրականության վրա, սակայն հակառակ կարգով։ Շարքային ծառայող Լուիսը (սպիտակամորթ, որին մարմնավորել է Ջոն Տրավոլտան) հանկարծ ազատվում է աշխատանքից իր ղեկավարի՝ աֆրոամերիկացի Թադեուշ Թոմասի (դերը կատարել է Հարրի Բելաֆոնտեն) քմահաճույքի պատճառով, որը պնդում է, թե «սպիտակամորթները գենետիկորեն ցածր են մեզնից»։ Նա ունի ընտանիք, որին պետք է կերակրել, վճարել բնակարանի համար, թեկուզ սարսափելի պայմաններում (ինքնատիպ գետտո ուրբանիստական քաղաքում) և նույնիսկ կորցնելով «վերջին կտոր հացը»։ Նրան մնում է միայն հուսահատվել և պատանդ վերցնել ղեկավարին՝ հույս ունենալով նրա համար փրկագին ստանալ։

Ի վերջո նրան հաջողվում է ազդել Թոմասի խղճի վրա, բայց նա իր սխալները գիտակցում է շատ ուշ։

## Դերերում
* Ջոն Տրավոլտա — *Լուիս Պինոկ*
* Հարրի Բելաֆոնտե — *Թադուշ Թովմաս*
* Քելլի Լիննչ — *Մարշա Պինոկ*
* Մարգարետ Էյվերի — *Մեգան Թովմաս*
* Թոմ Բաուեռ — *Սթենլի*
* Էնդրյու Լոուրենս — *Դոննի Պինոկ*
* Բամպեր Ռոբինսոն — *Մարտին*
* Թոմ Ռայթ — *Լայոնել*
* Շերիլ Լի Ռաֆ — *Ռոբերտա*
* Ջուդիթ Դրեյք — *Դորոթի*

## Կարգախոս
«Ճշմարտության և անարդարության աշխարհում արդարությունը հազվադեպ է լինում սև կամ սպիտակ»։

## Քննադատություն
Ֆիլմը ստացել է բացասական արձագանքներ քննադատների կողմից։ Rotten Tomatoes կայքում ֆիլմն ունի 24% վարկանիշ 33 գրախոսությունների հիման վրա։

Ֆիլմը շահույթի տեսանկյունից հաջողություն չի ունեցել, սակայն փոքր բյուջեով ստեղծված լինելու շնորհիվ ֆինանսական կորուստները նույնպես նվազագույն են եղել։

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ֆիլմեր ռասիզմի մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Լոս Ռիո (պրովինցիա)

մինի|աջից|Նոր Մուելլե մունիցիպալիտետ, Բաբաոյո
**Լոս Ռիո** (), պրովինցիա Էկվադորում։ Մայրաքաղաքը Բաբաոյոն է։ Պրովինցիան հիմնվել է 1860 թվականի հոկտեմբերի 6-ին։ Գտնվում է օրենսդիր իշխանության վերահսկողության ներքո։ Բաբաոյոն դարձել է դրա մայրաքաղաքը 1948 թվականի սեպտեմբերի 30-ին։

## Ժողովրդագրություն
Էթնիկ խմբերի 2010 թվականի Էկվադորի մարդահամարի տվյալները․
* Մետիսներ 52.9%
* Մոնտուբիո 35.1%
* Աֆրո-էկվադորցիներ 6.2%
* Սպիտակամորթ լատինաամերիկացիներ 5.0%
* Էկվադորի բնիկ ժողովուրդ 0.6%
* Այլ 0.3%

## Տնտեսություն
Պրովինցիայի տնտեսությունը մեծապես հիմնված է գյուղատնտեսության վրա՝ սուրճ, կակաո, բանան, բրինձ, ծխախոտ և այլն։ Նրա փոքր արդյունաբերական հատվածը ներառում է թղթի, շաքարավազի և փայտի արտադրություն։ Վերջերս զարգացած զբոսաշրջային գրավիչ ուղղություններ են ձկնորսությունը և տեղական ծիսակարգերը։

## Կանտոններ
Պրովինցիան բաժանված է 13 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը։

## Պատկերասրահ

Riosibimbe.jpg
Montalvo.jpg
Puente Humberto Alvarado.jpg
Distribuidor de Trafico.jpg


## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Պրովինցիայի պաշտոնական կայք

Կատեգորիա:Էկվադորի նահանգներ
Դիոմեդեսի նժույգներ

thumb|Հերակլեսը և Դիոմեդեսի նժույգները
**Դիոմեդեսի նժույգներ** (), հին հունական դիցաբանության մեջ Թրակիայում ապրող, բիստոնների արքայի նժույգներ։ Դիոմեդեսն հրաշք գեղեցկության և ուժի տեր նժույգներ ուներ, սակայն նրանց երկաթե գամերով կապում էր մսուրներին, քանի որ ոչ մի կերպ զսպել չէր կարողանում։ Հերակլեսը չգիտեր, որ նժույգները, որոնց անուններն էին՝ Պոդարգոս, Լամպոն, Քսանտոս և Դեյնոս, կապված էին բրոնզե կերատաշտին, քանի որ վայրի էին. նրանց կատաղությունը պայմանավորված էր այն հանգամանքով, որ սնվում էին մարդկային մսով։ Դիոմեդեսն իր ձիերին կերակրում էր մարդկային մսով` այն օտարականներով, որոնք պատահաբար հայտնվել էին Թրակիայում։

## Հերակլեսի ութերորդ սխրանք
Միկենենի արքա Էվրիսթևսը Հերակլեսից պահանջեց Դիոմեդեսի հրաշալի և մարդակեր ձիերը։ Հերոսին հաջողվեց տիրանալ ձիերին և տեղափոխել նավ։ Սակայն ափին Հերակլեսն իր զինվորների հետ դուրս եկավ մարտի՝ Զևսի որդուն վիճակված էր մարտնչել բիստոնների արքայի հետ և հաղթել նրան։

Բայց, երբ հերոսը վերադարձավ նավ, նրան սպասվում էր շատ վատ լուր։ Կռվի ժամանակ նժույգները պատառոտել էին Հերակլեսի սիրելի Աբդերոսին՝ Հերմեսի որդուն, որին նա հանձնել էր պահապանության։ Զևսի որդին իր սիրելիին թաղեց մեծ շուքով, իսկ շիրիմի կողքին հիմնեց քաղաք՝ անվանակոչելով Աբդերոս։

Հերակլեսը Դիոմեդեսի նժույգները տվեց Էվրիսթևսին, սակայն վերջինս վախեցավ պահել նրանց և ազատ արձակեց։ Վայրի նժույգները փախան՝ դառնալով վայրի գազանների բաժին։

## Աղբյուրներ
* *Кун, Николай Альбертович*. Легенды и мифы Древней Греции — М.: ЗАО Фирма СТД, 2005. — 558 с ISBN 5-89808-013-9

## Ծանոթագրություններ

Կատեգորիա:Հերակլես
Գումալ

**Գումալ** (, , )՝ գետ Աֆղանստանում և Պակիստանում, Հնդկաստանի աջ վտակը։

Գետի երկարությունը կազմում է մոտ 400 կիլոմետր։ Այն սկիզբ է առնում Կամկայ Գումալ և Լոյ Գումալ գետերի միաձուլմից Գումալակալայ գյուղից դեպի հարավ-արևմուտք։ Թափվում է Պակիստանի Դերա Իսմայիլ Խան քաղաքից 32 կիլոմետր հարավ գտնվող Ինդոս գետ։ Գետի ամենախոշոր վտակներն են Զխոբ և Քունդար գետերը։ Ստորին մասում, Զխոբ գետի հետ միաձուլման տեղում կառուցվել է ջրամբար։

## Անվանում
Կամկայ Գումալի և Լոյ Գումալի միաձուլման մի փոքր մասում գետը կոչվում է Ջանուբի Լոյ Գումալ, ապա թափվելով Շախբեկլգադ գետը, փոխվում է` կոչվելով Գամալլգադ։ Գարբի Սալսա գետի հովտից ջրագիծը փոխում է անունը՝ Գամալարուդ։ Պակիստանի տարածքում գետը կրկին փոխում է անունը և կոչվում Գումալ։
Ըստ աշխարհագրական անունների բառարանի` գետի անունը **Գոմալ** է։

## Ծանոթագրություններ

Կատեգորիա:Ասիայի միջազգային գետեր
Պակիստան
Կատեգորիա:Պակիստանի գետեր
Ճառընտիր (4724)

**Ճառընտիր** (4724), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4724 թվի տակ։ Ձեռագիրը գրվել է 1611 թվականին Սահակ քահանա գրչի, Մարտիրոս գրչի, Մելիքսեթ գրչի կողմից՝ Վանում։  Ստացողները եղել են Ամիրը, Մահտես. Նուրիջանը և Խոջա Հովհանեսն։ Գրված է թղթի վրա, որը ունի 40x26 չափս։ Ձեռագիրը կազմված է 244 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 2ա, 102բ, 131բ, 153բ, 178բ, 203ա, 227բ, 242բ և այլուր, հետագայի՝ 101ա (1713թ.), 55ա՝ (1797թ.), 104բ (18-րդ դար)։
## Բովանդակություն
* Ճառք, Խրատք (Սարգիս Շնորհալի, Գրիգոր վարդապետ, Ոսկեբերան, Վարդ. Այգեկցի, Յովհ. Գառնեցի, Եփրեմ, Բարսեղ, Յակ. Սրճեցի, Ան. Նարեկացի, Յովհ. Երզնկացի, Թէոփիլոս),
* Ներբողեանք (Եփրեմ, Ոսկեբերան, Յակ. Սրճեցի),
*Տեսիլք Գր. Լուսաւորչի, Մարիամու,
* Պտմութինւքն Խաչին, որ ողև ի ձեռն Մեծին Ներսիսի, Հացունեաց խաչին, Խաչաձայտին, Փոշմանն Աստուածածնի, Գալստեանն մոգուց,
* Ներս. Շնորհալւոյ Դւանութիւն Կիւրդի,
* Բանք իմաստոց,
* Բարուախոս,
* Ի Հարանց վարուց,
* Կտակ Աւաղ ուրբաթու, 
* Ի Մովսիսական օրինացն,
* ՅԱրարածոց մեկնութենեն Վարդ. Արևելցւոյ,
* Հիպոդիտայ Բոստրացւոյ Վսն Կատարածի աշխարհի,
* Պատճառք Ե. Զ աւուր արաչութեան,
* Վարք և վկայանանութիւնք

## Ծանոթագրություններ

Կատեգորիա:Մատենադարանի ձեռագրեր
Լեոնհարդ Ֆրանկ

**Լեոնհարդ Ֆրանկ** (), գերմանացի գրող։

## Կենսագրություն
Ֆրանկը ծնվել է 1882 թվականի սեպտեմբերի 4-ին Վյուրցբուրգում, ատաղձագործի ընտանիքում։

Նա փոխել է տարբեր մասնագիտություններ, սակայն նրա հիմնական զբաղմուքն է եղել է կերպարվեստը (Մյունխենում սովորել  է գեղանկարչություն և արվեստ)։ Ֆրանկի առաջին գիրքը՝ «Ավազակային խումբը» (Die Rauberbande), հրատարակվել է 1914 թվականին՝ Առաջին համաշխարհային պատերազմի նախօրեին, որը նրան մեծ ճանաչում է բերել։ Տեսնելով բեռլինցի լրագրողի, որ տոնում էր Լուզիտանիա ինքնաթիռի կործանումը, որոշում է լքել Գերմանիան և բնակություն հաստատել չեզոք Շվեցարիայում, որտեղ նա հրատարակել է «Մարդը բարի է» (Der Mensch ist gut, 1917) պացիֆիստական պատմվածքների ժողովածուն։

1922-ական թվականներին նա միացավ ձախական հեղափոխական գրողներին, որորնց շարքերում էին Բահերան, Բրեխտը և Կիշան։ Նրա հետաքրքրությունը աշխատավորական գործընթացին, նվիրվածությունը սոցիալիզմին և կապիտալիստներին տապալելու ցանկությունն արտացոլված է իր Բյուրգեր (Der Burger, 1924) վեպում։ «Վերջին վագոնում» նովելում կերպարների դասկարգային պատկանելությունը համապատասխանեցվում է նրանց սոցիալ քաղաքական բնութագրին և մարդկային որակներին։ «Ձախ կողմում, որտեղ սիրտն է» ինքնակենսագրականում նա գրում է․ «Նա հավատում է, որ պատմության ընթացքը զարգացման հիմնական ուղու վրա, պարտադիր հանգեցնում տնտեսության սոցիալիստական կառուցվածքին․․․ նա հավատում է որ ինքնակառավարումը հիմնված է ագահության և մաքրության վրա․․․ 2000 թվականին կապիտալիիստներին փոխարինելու են գալու սոցիալիստները»։

Նրա «Կառլ և Աննա» (1926) իրատեսական աշխատանքը շատ հայտնի է։ «Օքսենֆուրտի արական քառյակ» (Das Ochsenfurter Männerquartätt, 1927) և «Երեք միլիոնից երեքը»  (Von drei Millionen drei, 1932) վեպերում շարունակվում է «Ավազակային խումբ» վեպում սկսված Վյուրցբուրգ քաղաքի պատմությունը։ «Երեք միլիոնից երեքը» վեպը գրվել է մեծ դեպրեսիայի և դրա պատճառով սկիզբ առած գործազրկության պայմաններում։

1934 թվականին հակառազմական «Մարդը բարի է» գրքի հեղինակը նացիստների կողմից զրկվել է Գերմանիայի քաղաքացիությունից։ Գերմանիայում նրա գրքերը արգելված էին և չհրապարակվեցին մինչև 1952 թվականը, երբ լույս տեսավ նրա «Ձախից, որտեղ սիրտն է» գիրքը։

Ամբողջ կյանքի ընթացքում գրողն ապրել է տարագրության  մեջ (Շվեյցարիա, Լոնդոն, Փարիզ, որտեղ և կարողացել է Միացյալ Նահանգներ, նացիստական բռնազավումից հետո կարողացել է մի կերպ փախչել ԱՄՆ), որտեղ և նա սկսել է գրել «Հիսուսի աշակերտները» վեպը հետռազմական Գերմանիայի մասին (Die Jünger Jesu, 1949)։

Ֆրանկն մահացել է 1961 թվականի օգոստոսի 12-ին Մյունխենում։

Սոցիոլոգի հայրը Անդրե Գունդեր Ֆրանկան է։

## Մատենագրություն
*1914 - «Ավազակներ» վեպ,
*1917 - «Մարդը բարի է» հակապատերազմյա  նովել,
*1925 - «Վերջին վագոնում» նովել,
*1927 - «Օքսենֆուրտի արական քառյակ» վեպ,
*1952 - «Ձախից, որտեղ սիրտն է» ինքնակենսագրական վեպ։

## Ճանաչում
1955 թվականին արժանացել է ԳԴՀ-ի ազգային մրցանակին։ Պատկերված է 1972 թվականի ԳԴՀ-ի դրոշմակնիքի վրա։
## Ծանոթագրություններ

Կատեգորիա:Լեզվի և պոեզիայի գերմանական ակադեմիայի անդամներ
Կատեգորիա:Գերմանիայի հրեաներ
Կատեգորիա:Գերմանացի էքսպրեսիոնիստ գրողներ
Կատեգորիա:Գերմանացի սցենարիստներ
Կատեգորիա:Գերմանացի դրամատուրգներ
Կատեգորիա:ԳԴՀ ազգային մրցանակի դափնեկիրներ
Դոդոլ

**Դոդոլ**, քաղցրավենիք, որը նման է իրիս կոնֆետներին։ Հայտնի է Հարավարևելյան և Հարավային Ասիայում, հատկապես Ինդոնեզիայում, Մալայզիայում, Սինգապուրում, Բրունեյում, Ֆիլիպիններում, Հարավային Հնդկաստանում, Թայլանդում, Շրի Լանկայում, Մյանմայում, որտեղ դոդոլին անվանում են «*mont kalama»*։ Կոնֆետը պատրաստում են կոկոսի կաթից, արմավենու չզտված շաքարավազից, բրնձի ալյուրից։ Դոդոլը քաղցր է, ծորուն և կպչուն։ Ավանդական շականակագույն դոդոլից զատ հայտնի է նաև գունավորած և բուրավետ տեսակները, օրինակ մանգոյի հյութով կամ պանդանի տերևների բնահյութով (Pandanus amaryllifolius):

## Տարածաշրջանային առանձնահատկություններ
Այն վայրերում, որտեղ մուսուլմանները կազմում են մեծամասնություն, օրինակ՝ Ինդոնեզիայում կամ Մալայզիայում, դոդոլը երեխաներին տալիս են Ուրազա Բայրամի կամ Կուրբան Բայրամի տոներին։

Մի շարք երկրներում դոդոլը համեմում են դուրիանով, այդպիսի համը անվանում են *lempuk*, այդ կոնֆետները սովորաբար ունենում են դեղին գույն։ Այն  հայտնի է Թայլանդում, Կելանտանում, Տրենգանուում, Մեդանում և Սումատրայի այլ քաղաքներում։

Հնդկաստանի արևմտյան ափում, այսպես կոչված պորտուգալական Հնդկաստանում, հատկապես Գոա նահանգում, դոդոլն ուտում են Սուրբ ծննդյան տոներին։

Բալիում դոդոլը վաճառում են եգիպտացորենի չոր տերևով փաթեթավորած։

Շրի Լանկայում պատրաստի զանգվածին՝ մինչ դրա հովանալը, ավելացնում են կեյշու և հիլ։ Զանգվածը թողնում են սառչելու այն թավայի մեջ, որտեղ այն պատրաստվել է, հետո թավան թեք են դնում, որպեսզի կոկոսի ավելորդ յուղը դուրս գա։ Այդ տարբերակն անվանում են կալու-դոդոլ։

## Պատրաստման եղաակ
Դոդոլի հիմնական բաղադրիչներն են՝ կոկոսի կաթ, գլյուտինային բրնձի ալյուր, սովորական բրնձի ալյուր, արմավենու շաքարավազ։ Գլյուտինային բրնձի  ավանդական ալյուրն ու սովորականը վերցնում են 6։ 1 հարաբերակցությամբ։ Պատրաստման ընթացքը հեշտ է, բայց ժամանակատար. պահանջվում է գրեթե 6 ժամ։

2 կգ ալյուրային խառնուրդին անհրաժեշտ է մոտ 2 լիտր կոկոսի կաթ և 1․5 լիտր շաքարային օշարակ՝ պատրաստված արմավենու շաքարից։ Ալյուրը և շաքարային օշարակը խառնում են և մարմանդ կրակի վրա, անընդհատ հարելով եփում մինչև բաղադրիչները դառնան համասեռ և ծավալով կրկնակի մեծանա։ Այնուհետև զանգվածին ավելացնում են կոկոսի կաթը։ Ամբողջ խառնուրդը շարունակում է եփվել դանդաղ կրակի վրա՝ մինչև մուգ շականակագույն երանգ ստանալը։ Զանգվածը դառնում է շատ ծորուն, ծանր, փայլուն և թավայի պատերից հեշտ պոկվող և մատներին չկպչող։ Այնուհետ զանգվածին ավելացնում են տարբեր լցոններ (ընկուզեղեն, համեմունքներ և այլն) և թողնում են հանգստանա։ Հանգստանալուց հետո զանգվածը դառնում է գելանման. հենց այդ ժամանակ էլ այն կտրատում են։

## Ծանոթագրություններ

## Արտաքին հղումներ
* Dodol Indonesian sticky caramel toffee dessert a video from eastcodeTravel 
* Recipe

Կատեգորիա:Կոնֆետ
Ճառընտիր (4726)

*'Ճառընտիր* (4726), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4726 թվի տակ։ Ձեռագիրը գրվել է 17-րդ դարում Տէր Դաւիթ Արտամետցի գրչի, Ավետիս գրչի, Տէր Մխիթար գրչի կողմից ։  Ստացողները եղել են Խլգաթը և Խոսրովը։ Գրված է թղթի վրա, որը ունի 35x25 չափս։ Ձեռագիրը կազմված է 269 թերթից։ Գրված է երկսյուն, բոլորգրով։ Ունի  լուսանցազարդ մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝ 9ա, 112բ, 120ա, 125ա, 150ա, 168բ, 265բ և այլուր, հետագայի՝ 30ա (1723, 1754թթ.), 13ա և այլուր (18-րդ դար), 119ա, 128բ (1846թ.):
## Բովանդակություն
* Ճառք, Խրատք (Ոսկեբերան, Գրիգոր վարդապետ, Եղիշե, Վարդ. Այգեկցի, Սարգիս Շնորհալի, Յովհ. Գառնեցի, Եփրեմ, Բարսեղ, Ան. Նարեկացի, Յովհ. Երզնկացի, Թէոփիլոս, Եւսերիոս, անանուն),
* Ներբողեանք (Եփրեմ, Ոսկեբերան, Յակ. Սրճեցի),
* Տեսիլք Գր. Լուսաւորչի, Մարիամու,
* Պատմութիւնք խաչին, որ եղև ի ձեռն Մեծին Ներսեսի, Հացունեաց խաչին, Խաչափայտին, Գալստեանն մոգուց, Գալստեանն Մահմետի ի Հայս, Փռխմանն Աստուածածնի, Պատկերին, Տղայութեանն Քրիստոսի,
* Վարք և վկայաբանութիւնք,
* Կտակ Աւագ ուրբաթու,
* ՅԱւետարանց մեկնութեանց Ոսկեբերանի,
* Պիղատոսի Թուղթ առ Տիբերիոս,
* Ի Մովսիսական օրինաց,
* Ի Կանոնգրոց,
* Հարցմունք Աթանասի և պատասխանիք Կիւրզի.
* ՅԱրարախոց մեկնութենեն Վարդ. Արրևելացւոյ,
* Ներսես Շնորհալւոյ Վասն կատարածի աշխարհի,
* Հիպողիտայ Բոսարացւոյ Վասն կատարածի աշխարհի։

## Ծանոթագրություններ

Կատեգորիա:Մատենադարանի ձեռագրեր
Իդրայի պատմական արխիվ և թանգարան

**Իդրայի պատմական արխիվ և թանգարան**, Հունաստանի անկախության պատերազմի, հունական նավատորմի պատմության և պետության վերջին երկու դարերի հետ կապված ամենակարևոր թանգարաններից մեկը։ Գտնվում է Եգեյան ծովի Իդրա կղզում։

## Կղզի
Իդրա կղզին իր 120 զինված և առևտրական նավերի, Սպեցե և Փսարա կղզիների հետ միասին ծովում հունական հեղափոխության գլխավոր հենակետերից մեկն էր։ Ավելի քան երկու դարերի ընթացքում այս փոքրիկ կղզին տվել էվերածնված Հունաստանի մի քանի տասնյակ ծովակալ, այդ թվում նավատորմի հրամանատարների և մի քանի տասնյակ քաղաքական գործիչների։ Դրանց թվում էին հինգ վարչապետ և երկրի առաջին (երրորդ) հանրապետության նախագահ, ծովակալ Պավլոս Կունտուրիոտիսը։ Այդ պատճառով կղզու արխիվը և թանգարանը ազգային նշանակություն ունեն։

## Ստեղծման պատմություն
thumb|180px|Լեկիֆ, որի մեջ գտնվում է ծովակալ Միաուլիսի սիիրտը
Իդրայի պատմական արխիվը և թանգարանը ստեղծվել է 1918 թվականի ապրիլին, որը կառուցվել է Իդրայի նավապետ և բարերար Գիկաս Կուլրասայի հովանավորությամբ։ Բժիշկ և Իդրայի քաղաքապետ Անտոնիոս Լիգնոսը իր վրա վերցրեց Իդրա համայնքի արխիվում (1708-1865 թթ.) գտնվող փաստաթղթերի արխիվացումը, որը Լիգնոսը հայտնաբերել է Աստվածածին եկեղեցում և նախաձեռնել է կղզում թանգարանի և գրադարանի ստեղծումը։ 1952 թվականին Կուլուրասը շենքը ներկայացրեց հունական պետությանը։ Այդ թվականից ի վեր արխիվն ու թանգարանը գտնվում են Հունաստանի Հանրապետության մշակույթի և արխիվի նախարարությունում։ 1972 թվականին հին շենքը քանդվեց և նույն տեղում նորը կառուցվեց։ Նոր շենքի պաշտոնական բացումը տեղի ունեցավ 1996 թվականին։

## Արխիվ
Արխիվ պահպանում, հավաքում, ուսումնասիրում և հրապարակում է փաստաթղթեր, որոնք կապված են Ինդրայի պատմության, նրա ավանդույթների և մշակույթի հետ։ Դա հատկապես վերաբերվում է 18 և 19-րդ դարերի կղզու առաջատար դերին։ Համարվում է Իդրա համայնքի հիմնական արխիվը (1708-1865 թթ.), որտեղ թվագրվում է մոտ 18.000 նախնական փաստաթղթեր, ձեռագրեր, կոդեր և ցուցակներ, որոնք պատմում են հույն պատմության հեղափոխական և հետխորհրդային հեղափոխական տարիներին։

## Թանգարան
Թանգարանի շենքը գործում է երկու հարկով։ Առաջին հարկում պահվում են Բալկանյան, Առաջին և Երկրորդ համաշխարհային պատերազմների մասունքները։ Հունական հեղափոխության նավերի նավաքթերը, Ռիգաս Ֆերայոսի «Մեծ քարտեզը», որը 1793 թվականին տպագրվել է Վենում, ներկայացված են առաջին հարկում։ Այստեղ նաև ստեղծելեն արվեստի պատկերասրահ՝ հույն և օտարազգի արվեստագետների հեղափոխության նավերի նկարների համար։ Այստեղ, հունական հեղափոխության հերոսների դիմանկարների կողքին, դրված են կղզու բնիկ և Արգենտինայի հերոս Նիկոլաոս Նիկոլայոս Գեորգիուի կիսանդրին։ Լուիս Պերլոտի աշխատանքը՝ կինսանդրին, Էվիտա Պերոնը նվիրել է կղզուն։ Ցուցադրվել են նաև Իդրայի բնակիչների կոստյումները և զենքերը, ծովային քարտեզներ և փոքրիկ իրեր 18 և 19-րդ դարերից։

## Գրադարան
Գրադարանը ներառում է 6,000 հատոր հին և հազվագյուտ հրատարակություններ՝ սկսած 18-րդ դարից։ Գրադարանը մշտապես հարստացվում է կղզու պատմության և մշակույթի հետ կապված հրապարակումներով։

## Միջոցառումներ
Թանգարանը պարբերաբար կազմակերպում է ցուցահանդեսներ, համերգներ, թատերական ներկայացումներ, դասախոսություններ, նոր գրքերի շնորհանդեսներ, կոնվենցիաներ եւ սեմինարներ։

## Ծանոթագրություններ

Կատեգորիա:1918 հիմնադրումներ Հունաստանում
Կատեգորիա:1918 հիմնադրված թանգարաններ
Կատեգորիա:Արխիվներ
Կատեգորիա:Հունաստանի թանգարաններ
Դարանդա

**Դարանդա**, քաղաք (գյուղ, ավան, գյուղաքաղաք, բերդաքաղաք) պատմական Փոքր Հայքում, Արևմտյան Հայաստանում, Սեբաստիայի վիլայեթի Դարանդայի գավառակում։ Գտնվում է Եփրատի աջ կողմում, Մալաթիա քաղաքից հյուսիս-արևմուտք, Թոխմախսու գետի ափին, բլրի վրա։

## Պատմություն
Քաղաքի մասին հիշատակել են բյուղանդական և հայ պատմիչները։ Եղել է պավլիկյան շարժման հայնտի կենտրոններից։

1316 թվականին եգիտպացիները գրավում են քաղաքը և կոտորվում նրա հազարավոր բնակիչներին։ XVII-XVIII դարերում բնակություն են հաստատում թուրքերը, սակայն բնակիչների մի մասը դարձյալ հայեր էին։

## Բնակչություն
XX դարի սկզբին թուրքերից բացի քաղաքն ուներ 500 տուն՝ 4500 հայ բնակչով։

## Տնտեսություն
Բնակիչները զբաղվում էին երկրագործությամբ, արհեստներով և առևտրով։ Բարեկարգ ճաևապարհով կապված էր Սեբաստիայի հետ։

## Պատմամշակութային կառույցներ
Հայերն ունեին 3 եկեղեցի և մի վանք։ Քաղաքը հայտնի է եղել իր անառիկ բերդով։

## Անվանի մարդիկ
Դարանդայում է ծնվել բանաստեղծ Գ. Գասպարյանը (1923-?):

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կատեգորիա:Թուրքիայի քաղաքներ
Էրիկ (անձնանուն)

**Էրիկ**, հյուսիսգերմանական ծագում ունեցող արական անձնանուն։ Կա նաև իգական տարբերակը՝ էրիկա։

## Անհատներ
*Էրիկ (Ֆրիուլի դուքս) - Ֆրիուլիի (787-799)  և Իստիայի դուքս (789-799)
*Էրիկ Պոմերանիացի - Նորվեգիայի, Դանիայի և Շվեդիայի թագավոր, Պոմերանիայի դուքս
*Էրիկ Շիկամորուս - իսլանդական վիկինգ
*Էրիկ I (մոտ 1242-1272) - Շլեզվիգի դուքս 1260 թիվ

## Դանիայի թագավորներ
*Էրիկ I (1095-1103)
*Էրիկ II (1134-1137)
*Էրիկ III (1137-1146)
*Էրիկ IV (1232-1250)
*Էրիկ V (1259-1286)
*Էրիկ VI (1286-1319)
*Էրիկ VII Պոմերանիացի (1412-1439)

## Նորվեգիայի թագավորներ
*Էիրիկ Արյունարբու Սեկիրա (931? - 933?)
*Էյրիկ II Մանգուսոն (1280-1299)
*Էրիկ III Պոմերանիացի (1389-1442)

## Շվեդիայի թագավորներ
* Էրիկ, Շվեդիայի լեգենդար թագավոր
* Էրիկ Բյորնսոն, Շվեդիայի կիսալեգենդար թագավոր
* Էրիկ Ռեֆիլսոն, Շվեդիայի կիսալեգենդար թագավոր 
* Էրիկ Անունդսոն (? - 882?), Շվեդիայի կիսալեգենդար թագավոր
* Էրիկ Վեդերհաթ, Շվեդիայի լեգենդար թագավոր
* Էրիկ Ռինգսոն (մոտ. 940),  Շվեդիայի կիսալեգենդար թագավոր
*Էրիկ VI (970? - 995)
*Էրիկ VII (1066-1067)
*Էրիկ VIII Հեթանոս (1066-1067)
*Էրիկ Օրսել (մոտ. 1087), Շվեդիայի կիսալեգենդար թագավոր
*Սուրբ Էրիկ IX (1150-1160)
*Էրիկ X (1208-1216)
*Էրիկ XI (1222-1229, 1234-1250)
*Էրիկ XII (1356-1359)
*Էրիկ XIII Պոմերանիացի (1396-1439)
*Էրիկ XIV (1560-1568)

## Կեղծանուններ
*Էրիկ Ադամս - ծանր-մետալ «Manowar» խմբի վոկալիստ
*Էրիկ Բատուև - ռուս, ուդմուրտցի բանաստեղծ և լրագրող
*Էրիկ Կարր- ամերիկացի երաժիշտ
*Էրիկ Ռոմեր - ֆրանսիացի կինոռեժիսոր
*Էրիկ Էվերհարդ - կանադացի պոռնոդերասան և պոռնոռեժիսոր
*Էրիկ Յան Հանուսեն - ավստրիացի կրկեսի դերասան և աճպարար

## Կերպարներ
* Էրիկ - Գաստոն Լեռուի «Օպերայի ուրվականը» վեպի հերոս
* Էրիկ - ամերիկացի գրող Ռոջեր Ժելյազնիի «Ամբերի քրոնիկները» ստեղծագործության հերոս
* Էրիկ - ամերիկանցի գրող Վերոնիկա Ռոտի հերոս

## Ծանոթագրություններ
Ճառընտիր (4733)

**Ճառընտիր** (4733), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4733 թվի տակ։ Ձեռագիրը գրվել է 15-րդ դարում Դավիթ գրչի կողմից։  Ստացողը եղել է Տէր Կարապետը և Փաշաբեկ խաթունը։ Գրված է թղթի վրա, որը ունի 36.5x24 չափս։ Ձեռագիրը կազմված է 271 թերթից։ Գրված է երկսյուն, բոլորգրով։   Կազմը՝ կաշեպատ տախատակ։ Հիշատակարաններ գրչի՝ 2բ, 46ա, 111ա, 244բ, 271բ և այլուր։
## Բովանդակություն
* Ճառք, Խրատք (Եփրեմ, Ոսկեբերան, Վարդ. Այգեկցի, Յովհ. Մանգակունի, Թեոփիլոս, Յովհ. Երզնկացի, Սարգիս Շնորհալի, Զաքարիա կաթողիկոս, Յակ. Սրճեցի, անանուն)
* Պատճառք և մեկնութիւնք ընթերցուածոց,
* Ի Ղուկասու մեկնութենէն Իզնատիոսի,
* Հարցմունք Աթանասի և պատասշանիք Կիւրզի,
* Վարդ. Այգեկցւոյ Վասն անքուն որդացն,
* Կտակ Աւագ ուրբաթու,
* Հարցմունք և պատասխանիք,
* Պտմութիւն ապաշխարութեանն Ադամայ և Եւայի
* Վարք և վկայյաբանութիւնք։

## Ծանոթագրություններ

Կատեգորիա:Մատենադարանի ձեռագրեր
Աիդա (անձնանուն)

**Աիդա**, իգական անձնանուն։ Եվրոպական լեզուներում տարածվել է շնորհիվ՝ Ջուզեպպե Վերդիի «Աիդա» օպերայի։

## Ծագում և իմաստ
Ենթադրաբար, Աիդա անունը (ֆրանսիական բնօրինակ գրությամբ՝ Aïda) հորինվել է ֆրանսիացի եգիպտագետ Օգյուստ Մարիետի կողմից, որն առաջարկել էր Վերդիին համանուն օպերայի լիբրետոյի պատմական հիմքը։ 1870 թվականի  ապրիլի 27-ին Կամիլ դյու Լոկլին ուղղված նամակում Մարիետը գրել է.

Այսօր հայտնի հինեգիպտական գրերում այդ անունը կամ նրա ցանկացած համարժեքն ուղղակիորեն չի  հանդիպում։ Սակայն, ըստ ամերիկացի արվեստագետ Ջոն Սոլոմոնի վարկածի, այն կարող է ձևավորված լինել Մարիետի կողմից՝ Աետայից, ենթադրական Աետ անվանումից  (հին հունարեն Ἀετός՝ այդ անունը անշուշտ հայտնի է եղել Մարիետին Ռոզետայի քարի հունարեն հատվածի մասի արձանագրությունից, որտեղ հիշատակվում է քուրմ Աետ, որդի Աետի անունը)։

Դրա հետ մեկտեղ կա կարծիք, որ այդ անունն ունի արաբական ծագում։ Իրականում, ժամանակակից արաբերենում կա Աիդա անձնանունը (عَائِدَةُ [ʕaːʔida(tu)]) և բառացի նշանակում է՝ عَادَ [ʕaːda] «այցելել», «այցի գնալ», «վերադառնալ»։

Դրանից բացի, Աիդա անվան ծագումը երբեմն վերագրում են Աֆրիկա մայրցամաքին։ Իգբո լեզվով Ադա նշանակում է «առաջին դուստր», յորուբա լեզվով  Ադէ մասնիկն անուններում նշանակում է «թագավորական իշխանություն», սվահիլի լեզվով ada (արաբերենից փոխառություն)՝ «մրցանակ»։

Աիդա անվան համանունը կա նաև ճապոներենում (間):

## Անվանակոչության տոն
Օգոստոսի 31-ին Իտալիայում նշում են սուրբ Աիդանոյի օրը, իսկ հուլիսի 28-ին և հունվարի 2-ին՝ Լեհաստանում։

## Հայտնի անուններ
*Աիդա Գարիֆուլլինա
*Աիդա Ներսիսյան
*Աիդա Թոփուզյան
*Աիդա Բոյաջյան
*Աիդա Սարգսյան
*Աիդա Ավետիսյան (գիտնական)
*Աիդա Ավետիսյան (կոմպոզիտոր)
*Աիդա Օլիվիեր
*Աիդա Հովհաննիսյան

## Ծանոթագրություններ
Անաստասիա Չեռնոբրովինա

**Անաստասիա Չեռնոբրովինա** (, ), ռուս հեռուստահաղորդավար, լրագրող։ ՏԷՖԻ մրցանակի դափնեկիր (2015)։

## Կենսագրություն
Ծնվել է 1977 թվականի ապրիլի 10-ին, Իժևսկում։ Դպրոցն ավարտելուց հետո ընդունվել է Իժևսկի քոլեջի հոգեբանական ֆակուլտետ։ Կես տարի անց եկել է հեռուստաընկերություն, որտեղ երեք տարի որպես լրագրող աշխատել է նորությունների բաժնում։ Միաժամանակ ռուսական կինոյի և շոու-բիզնեսի աստղերի մասնակցությամբ, ովքեր գալիս էին Իժևսկ համերգների, վարել է  հեղինակային ծրագիրը։

1996 թվականին ընդունվել է Մոսկվայի մշակույթի և արվեստի պետական ինստիտուտ, (մասնագիտությունը՝ կինոյի և հեռուստատեսության կառավարում)։ Այնուհետև աշխատել է «Վեստի 11»-ին տեղեկատվական-ժամանցային ծրագրում, որը հեռարձակվում է «Ռոսիա 1» հեռուստալիքով, «Վեստի ՊՐՈ»-ի համար պատրաստել է ռեպորտաժներ ռուսական քաղաքների մասին։

1998-ից 2001 թվականը ընկած ժամանակահատվածում աշխատել է Օրը օրվա հետևից տեղեկատվական-ժամանցային ծրագրում (ՏՎ-6)։ Մեկ տարի եղել է «Աղջիկ-2000» ազգային ազգային մրցույթի հաղորդավար. երկրի հետ միասին փնտրել է դարի ամենահետաքրքիր, գեղեցիկ, խելացի աղջկա։ Այնուհետև ստեղծել է իր հեղինակային «Աշխատանքային կեսօր» ծրագիրը, որը նվիրված է այն մարդկանց, ովքեր աշխատում էին Մետրոստրոյի կարի և հացի գործարաններում։

2001 թվականից մինչև 2002 թվականը Անատոլի Կուզիչևի հետ Երրորդ ալիքով վարել է «Մեծ լող» տեղեկատվական-զվարճալի ծրագիրը, որը զբաղեցնում էր «ՏՎ Ցենտր» հեռուստալիքի եթերային ժամանակի մի մասը (մի շարք աղբյուրներում սխալմամբ նշված է, որ ծրագիրը ցուցադրվել է «ՏՎ Ցենտր» ալիքով)։

2002 թվականից եղել է «Ռոսիա 1» հեռուստաալիքի «Ռուսաստանի առավոտը» ծրագրի հաղորդավար։

2007 թվականինն նվաճել է մրցանակ «Erasmus euromedia awards» Եվրոպական հեռուստատեսային մրցույթում «Ֆենոմենալ երկվորյակները, կամ թե ինչպես մերոնք նվաճեցին Եվրատեսիլը» ֆիլմի համար՝ «Լավագույն սոցիալական նախագիծ» անվանակարգում:.

2009 թվականին եղել է «Մոյա պլանետա» հեռուստաալիքով հեռարձակվող «Մեկ մոլորակի վրա» ծրագրի հեղինակ և հաղորդավար։

2010 թվականին՝ Սանկտ Պետերբուրգում տեղի ունեցած Ռուսական աշխարհարհագրության XIV համագումարի 165-րդ տարելիցին նվիրված միջոցառմանը Վլադիմիր Պուտինը Անաստասիա Չեռնոբրովինային շնորհեց պատվավոր դիպլոմով «Տիքսի՝ հավերժական սառածության տարածք» վավերագրական ֆիլմի համար։

2011 թվականին հայրենիքին մատուցած ծառայությունների համար պարգևատրվել է 2-րդ աստիճանի պատվո շքանշանով։

2012 թվականի փետրվարից՝ Ռուսական աշխարհագրական ընկերության մեդիանախագծերի նախագահի օգնական։

2015 թվականի հունիսի 25-ին «ՏԷՖԻ-2015»  մրցանակի դափնեկիր (Վլադիսլավ Զավյալովի հետ միասին)  «Ցերեկային եթեր» կատեգորիայի առավոտյան ծրագրի հաղորդավար անվանակարգում։

## Ծանոթագրություններ

## Արտաքին հղումներ
* Официальный сайт 
* На вопросы телезрителей отвечает А. Чернобровина
* Радио Маяк — жизнь продолжается!
* «Секс — не база для отношений!» Интервью в газете «Аргументы и Факты»
* Вокруг ТВ
* Настя Чернобровина искупалась в нефти! Журналист светской хроники Олег Мастеров

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ռուս լրագրողներ
Կատեգորիա:Ռուս հաղորդավարուհիներ
Կատեգորիա:ՏԷՖԻ մրցանակի դափնեկիրներ
Կատեգորիա:Բարեկամության շքանշանի ասպետներ (Ռուսաստան)
Մաուրիսիո Ռոմերո

**Մաուրսիո Մարտին Ռոմերո** (, ), արգենտինացի ֆուտբոլիստ, պաշտպան։

## Ակումբային կարիերա
Ռոմերոն «Լանուս» ակումբի սան է։ 2002 թվականի փետրվարի 3-ին «Արխենտինոս Խունիորս» ակումբի դեմ խաղի ժամանակ կատարել է իր նորամուտը արգենտինայի առաջնությունում։ Նույն խաղի ժամանակ Ռոմերոն խփել է իր առաջին գոլը «Լանուս» ակումբի կազմում։ 2004 թվականին նա տեղ է գրավել թիմի հիմնական կազմում, իսկ ավելի ուշ դարձել է թիմի ավագը։ 2006 թվականին Ռոմերոն օգնել է թիմին նվաճել բրոնզե մեդալ։

2007 թվականի ամռանը նա տեղափոխվել է մեքսիկական «Մոնարկաս Մոնրեալ» ակումբի կազմ։ Օգոստոսի 4-ին «Վերակրուս» ակումբի դեմ խաղի ժամանակ Ռոմերոն կատարել է իր նորամուտը Մեքսիկայի առաջնությունում։ «Պաչուկա» ակումբի  դեմ խաղի ժամանակ նա խփել է իր առաջին գոլը նոր ակումբի կազմում։ 2009 թվականին Ռոմերոն դարձել է թիմի ավագը։ 2011 թվականին նա սրունքի ոսկորի վնասվածք է ստացել և ինը ամիս տևած ապաքինումից հետո վերադարձել խաղադաշտ, սակայն դրանից հետո նա չի կարողացել հասնել նույն մակարդակին։

2013 թվականին Ռոմերոն վերադարձել է հայրենիք՝ միանալով «Կոլոն» ակումբին։ Փետրվարի 16-ին «Սան Մարտին Սան Խուան» ակումբի դեմ խաղի ժամանակ նա կատարել է իր նորամուտը նոր ակումբի կազմում։ Ռոմերոն «Կոլոն» ակումբից տեղափոխվում է մեքսիկական «Ատլանտե» ակումբի կազմ։ Հունիսի 21-ին «Լեոն» ակումբի դեմ խաղի ժամանակ նա կատարել է իր նորամուտը Կանկունի ակումբի կազմում։ Ռոմերոն տարվա ավարտին ստացել է Մեքսիկայի քաղաքացիություն։

2014 թվականի ամռանը Ռոմերոն «Ատլանտեից» տեղափոխվել է «Պուեբլա» ակումբ։ Հունիսի 19-ին Ռոմերոն «Տիխուանա» ակումբի դեմ խաղի ժամանակ կատարել է իր նոամուտը նոր կումբի կազմում։ Նույն թվականին Ռոմերոն «Պուեբլա» ակումբի կազմում հասել է Մեքսիկայի գավաթի խաղարկության եզրափակիչ։

2015 թվականի ամռանը Ռոմերոն պայմանագիր է կնքել «Դորադոս Դե Սինալոա» ակումբի հետ։ Հունիսի 26-ին «Չիապաս» ակումբի դեմ խաղի ժամանակ նա կատարել է իր նորամուտը նոր թիմի կազմում։ 2016 թվականին Ռոմերոն հանդես է եկել «Խիմնասիա Լա-Պլատա» ակումբի կազմում։ Փետրվարի 15-ին «Բանֆիլդ» ակումբի դեմ խաղի ժամանակ նա կատարել է իր նորամուտը նոր ակումբի կազմում։

## Միջազգային կարիերա
2003 թվականին Արգենտինայի երիտասարդական հավաքականի կազմում Ռոմերոն մասնակցել է աշխարհի երիտասարդական առաջնությանը ԱՄԷ-ում։ Մրցաշարի ընթացքում նա մասնակցել է Իսպանիայի, Ուզբեկստանի, Մալիի, Եգիպտոսի, ԱՄՆ-ի և Բրազիլիայի հավաքականների դեմ խաղերում։

Նույն թվականի Ռոմերոն մասնակցել է Հարավային Ամերիկայի երիտասարդական առաջնությանը Ուրուգվայում։

## Ծանոթագրություններ

## Արտաքին հղումներ
* 
* Guardian statistics
* Argentine Primera statistics
* Վիճակագրությունը TransferMarkt կայքում
* Վիճակագրությունը MedioTiempo կայքում

Կատեգորիա:Արգենտինացի ֆուտբոլիստներ
Կատեգորիա:Կոլոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Խիմնասիա ի Էսգրիմա Լա Պլատայի ֆուտբոլիստներ
Կատեգորիա:Լանուսի ֆուտբոլիստներ
Կատեգորիա:Արգենտինացի ֆուտբոլային մարզիչներ
Յաու Այսաթու

**Յաու Այսաթու** (, ), Կամերունի Ազգային ներդրումային կորպորացիայի գլխավոր տնօրեն։ Նաև եղել է Կամերունի Կանանց հարցերի առաջին նախարարը։

## Կենսագրություն
Կամերունի Հյուսիսային շրջանի Թշեբոա բնակավայրի լամիդոյի դուստրն է։ Այստեղ է հաճախել ավագ դպրոց։ Ուսումը շարունակել է Դոուալայի տեխնիկական լիցեյում, որտեղ 1975 թվականին ստացել է բակալավրի աստիճան։ Ավարտելուց հետո տնտեսագիտություն է սովորել Ռուանի համալսարանում, Ֆրանսիայում, այն ավարտել է 1975 թվականին։ Կարճ ժամանակով վերադառնալով Կամերուն` սկսել է աշխատել Կամերունի Ազգային ներդրումային կորպորացիայում` նախքան ուսման նպատակով ԱՄՆ մեկնելը։ ԱՄՆ-ում սովորել է բիզնես կառավարում` ավարտելով մագիստրոսի աստիճանով։
1979 թվականին վերադառնալով Կամերուն` կրկին սկսել է աշխատել Ազգային ներդրումային կորպորացիայում` որպես ֆինանսական բաժնի տնօրեն։ 1984 թվականին ստանձնել է Կամերունի Կանանց հարցերի առաջին նախարարի պաշտոնը։ Նա 1985 թվականին փոխարինել է Դելֆին Զանգա Թսոգոյին իշխող Կամերունի ժողովրդական դեմոկրատական շարժման Կանանց կազմակերպության ազգային ղեկավարի պաշտոնում, իսկ 1988 թվականին ստանձնել է Կանանց և սոցիալական հարցերի նախարարի պաշտոնը։ Պաշտոնավարել է մինչև 2000 թվականի ապրիլ։ 2009 թվականին նշանակվել է Կամերունի Ազգային ներդրումային կորպորացիայի գլխավոր տնօրեն` փոխարինելով Էսթեր Դանգ Բելիբիին։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Կամերունի կին քաղաքական գործիչներ
Կատեգորիա:Կին նախարարներ
Կատեգորիա:Ջորջթաունի համալսարանի շրջանավարտներ
Ճառընտիր (4749)

**Ճառընտիր** (4749), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4749 թվի տակ։ Ձեռագիրը գրվել է  1575 թվականին Կիրակոս աբեղա գրչի կողմից՝  Ապարանից վանքում, Վարագում։  Ստացողը եղել է Հերապետ աբեղան։ Գրված է թղթի վրա, որը ունի 32x21 չափս։ Ձեռագիրը կազմված է 505 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ վանդակավոր կտավ։ Հիշատակարաններ գրչի՝ 95ա, 209ա, 258բ, 281ա, 494ա և այլուր, հետագայի՝ 497ա (17-րդ դար), 138ա (1886թ.):
## Բովանդակություն
* Ճառք, Խրատք (Յովհ. Երզնակացի, Ոսկեբերան, Թէոփիլոս, Գէորգ վարդապետ, Եղիշե, Սարգիս Շնորհալի, Գրիգոր վարդապետ, Բարսեղ, Վարդ. Այգեկցի, Յովհ. Գառնեցի, Եփրեմ, Յակ. Սրճեցի, Ան. Նարեկացի, Եւսերիոս Կեսարացի, անանունք),
* Ներբողեանք (Եփրեմ, Ոսկեբերան, Յակոբ Սրճեցի),
* Տեսիլք Աթանասի, Յովհ. Կեղեռնի, Գր. Լուսաւորչի, Մարիամու,
* Պտմութիւնք Գետարգել ս. նշանին, Խաչին, որ եղև ի ձեռն Մեծին Ներսիսի, Հցունեաց խաչին, խաչափայտին, Գալստեանն Մահմետին Ի Հայս, Պատկերին, Տղայութեանն Քրիստոսի,
*Ողբ,
* Դաշանց թուղթ,
* Ներսես Շնորհալւոյ Վասն դատաստանի, Վասն կատարածի աշխարհի,
* Հարցմունք Աթանասի և պատասխանիք Կիւրդի,
* ՅԱւետարանաց Մեկնութեանց Ոսկեբերանի,
* Թուղթ Պիղատոսի առ Տիբերիոս,
* Ի Մովսիսական օրինաց,
* ՅԱրարածոց Մեկնութենեն Վարդ. Արևելցւոյ,
* Հիպոդիտայ Բոստրացւոյ Վասն կատարածի աշխարհի,
* Հարցմունք և պատասխանիք,
* Վարք և վկայաբանութիւնք

## Ծանոթագրություններ

Կատեգորիա:Մատենադարանի ձեռագրեր
Մարաթոն (համայնք)

**Մարաթոն** (), համայնք Հունաստանում։ Գտնվում է Նոտիոս Էվոիկոս և Պետալիա գետերի ափերին։  Մտնում է Արևելյան Ատտիկեի պերիֆերիայի մեջ։ Ըստ 2011 թվականի մարդահամարի տվյալների՝ համայնքի բնակչությունը կազմում է 33423 մարդ։ Տարածքը կազմում է 222,747 կմ²։ Վարչական կենտրոնն է Մարաթոնը։ 2014 թվականի տեղական ընտրություններում համայնքի ղեկավար է ընտրվել Իլիաս Փսինակիսը ():

2011 թվականին «Կալլիկրատիս» ծրագրով Մարաթոնին է միացել Նեա Մակրի համայնքը , ինչպես նաև Գրամատիկո և Վարնավա համայնքները։ Հյուսիս-արևմուտքից սահմանակցում է Օրոպոս համայնքին, հարավից՝ Ռաֆինա-Պիկերմիին, հարավ-արևմուտքից՝ Դիոնիսոս և Պենդելի համայնքներին։

## Պատմություն
Մարաթոն համայնքը հիմնադրվել է 1835 թվականին և դարձել Աթենքի թեմի յոթ համայնքներից մեկը։ Համայնքը մնացել է անփոփոխ մինչև 1912 թվականի վարչական բարեփոխումները, երբ խոշոր համայնքները փոխարինվեցին ավելի փոքրերով։ 1926 թվականին Մարաթոնից առանձնացավ Նեա Մակրի համայնքը, իսկ 1929 թվականին՝ Ստամատայի համայնքը։ 1989 թվականին Մարաթոն միությունը ստացավ համայնքի կարգավիճակ։

## Վարչական բաժանում
մինի|Համայնքի վարչական բաժանումը.
Մարաթոն համայնքը բաժանված է 4 վարչական միավորների։

## Բնակչություն

## Ծանոթագրություններ

## Արտաքին հղումներ
* 

Կատեգորիա:Հունաստան
Կատեգորիա:Հունաստանի բնակավայրեր
Գոդֆրի Գաո

**Գոդֆրի Գաո** (չին․ *高以翔*, , ), թայվանա֊կանադական դերասան և ֆոտոմոդել։

## Կենսագրություն
Գոդֆրի Գաոն ծնվել է 1984 թվականի սեպտեմբերի 22֊ին Թայվանի Թայբե քաղաքում։ Մայրը մալայզացի է, իսկ հայրը՝ թայվանացի։ 9 տարեկան հասակում ընտանիքի հետ տեղափոխվել է Կանադայի Վանկուվեր քաղաք։ Ավարտել է Վանկուվեր քաղաքի Էրջիլ դպրոցը, հետո՝ Կապիլանո համալսարանը։ 2004 թվականին վերադարձել է Թայվան՝ մոդել աշխատելու համար, իսկ 2011 թվականին դարձել է Լուի Վիտոն ընկերության դեմքը։

2006 թվականին իր դեբյուտն է ունեցել կինոյում։ 2012 թվականին հայտնի է դարձել, որ Գոդֆրին մարմնավորելու է Մագնուս Բեյնի դերը «Մահվան գործիքները։ Ոսկորների քաղաք» ֆիլմում։

Հայտնվել է «Վոգ», «Esquire», «Men’s Health», «Elle Men», «Men’s Folio», «ХЕХ» ամսագրերի շապիկներին։ 2013 թվականի մարտ ամսին հայտնվել է «GQ» ամսագրի թայվանական տարբերակի շապիկին։

2016 թվականին առաջադրվել է «Back in the Box» մրցանակին որպես «Լավագույն դերասան»։

## Ֆիլմագրություն
### Կինո
* 2008 — Nüren bu huai — Х
* 2010 — Toy Story 3 — *Կեն, թայվանական տարբերակի կրկնօրինակում*
* 2013 — 101 ci qiu hun — *Xu Zhuo*
* 2013 — Մահվան գործիքները։ Ոսկորների քաղաք / The Mortal Instruments: City of Bones — *Մագնուս Բեյն*
* 2015 — The Wedding Bible — *Չիկայի*
* 2016 — Min & Max
* 2017 — The Jade Pendant — *Թոմ*
* 2017 — Love Is a Broadway Hit — *Song Wei Dong*
* 2018 — Legend of the Ancient Sword — *Xia Yize*
* 2018 — Saint Seiya — *Phoenix Ikki*

### Հեռուստատեսություն
* 2006 — Magicians of Love — *Fan Xiaoling’s boyfriend*
* 2006 — The Kid from Heaven — *Luo Yixiang*
* 2006 — Chao Ji Pai Tang Super — *Big Mac*
* 2006 — Love Queen — *Wang Zhixun*
* 2007 — Wo Yao Pien Cheng Ying Shih Tzu — *Tiger*
* 2007 — Стритбол / Dou Niu Yao Bu Yao — *Tank*
* 2009 — Momo Love — *Chen He*
* 2010 — Volleyball Lover — *Bai Qianrui*
* 2010 — Odd Perfect Match — *Ying Kaitai*
* 2012 — С корабля на бал / Sheng Nu De Dai Jia — *Gao Zi Qi*
* 2015 — The Peach Blossom Neverland — *Էրիկ*
* 2016 — God of War Zhao Yun — *[[Լույ Բու]]*

## Ծանոթագրություններ

Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի մոդելներ
Լանին ազգային պարկ

**Լանին ազգային պարկ** (), ազգային պարկ, որը տեղակայված է Նեուկեն պրովինցիայում։ Ներառում է տարբեր տեսակի ծառեր, մասնավորապես հաճարենիներ և մերկասերմերից այնպիսի ծառեր, ինչպիսիք են լենգան, շքածառը ու մի քանի տեսակներ, որոնցից շատերն Արգենտինայում որևէ այլ վայրում չեն հայտնաբերվել։

Պարկն ընդգրկում է Լանին հրաբուխը, Ուեչուլակֆեն, Ալումինեն, Լակար լիճը և այլն։ Նրանց մեջ են բազմաթիվ գետեր ու վտակներ, որոնցում իրականցվում է սաղմոն և կարմրախայտ ձկնատեսակների որսը։ Պարկի կենդանական աշխարհը նման է հարավային մասում գտնվող Նաուել Ուապի ազգային պարկին։

Լակար լճի ափին գտնվող Սան Մարտին դե Լոս Անդեր քաղաքը ծառայում է պարկ այցելող զբոսաշրջիկներին, ինչպես նաև` Չապելկոյի մոտակայքում գտնվող լեռնադահուկային կենտրոնը՝ դահուկորդների համար։

## Կլիմա
Պարկն ունի չափավոր կլիմա (բացառությամբ ավելի բարձր շրջանների)։ Տարեկան միջին ջերմաստիճանը ձմռանը տատանվում է 4&nbsp;°C-ի շուրջ, իսկ ամռանը՝ 20&nbsp;°C։ Տարեկան տեղումների քանակը կազմում է մոտ 1800 մմ, չնայած որոշ տարածքներում դրանք կարող են գերազանցել 4000 մմ-ը։ Տեղումների մեծ մասը թափվում է մայիս-օգոստոս ամիսներին, մինչդեռ ձյուն կարող է տեղալ ցանկացած ժամանակ, հատկապես՝ մայիսից մինչև հոկտեմբեր ամիսների ընթացքում։

## Պատկերասրահ

File:Lago Currue.JPG
File:Lagos al atardecer.JPG
File:Volcan Lanin frenta a Lago Paimún.jpg
File:Paimun. Junin de los Andes..JPG


## Ծանոթագրություններ

## Արտաքին հղումներ
*Պաշտոնական կայք (իսպաներեն)
*Լանին ազգային պարկ  (իսպաներեն)

Կատեգորիա:1937 հիմնադրումներ Արգենտինայում
Կատեգորիա:1937 հիմնադրված բնության հատուկ պահպանվող տարածքներ
Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Շոն Ռոբերթս

**Շոն Ռոբերթս** ( Shawn Roberts, ), կանադացի դերասան։

## Կենսագրություն
Շոն Ռոբերթսը ծնվել է 1984 թվականի ապրիլի 2-ին Օնտարիո (Կանադա) նահանգի Ստենֆորդ քաղաքում։ Ներկայիս հայտնի դերասանի կարիերան սկսվել է տասներկու տարեկանում՝ «Կարմիր գլխարկը» դպրոցական ներկայացման մեջ գայլի դերով։ դրանից հետո, Ռոբերտ Ֆորսայթը՝ Շոնի ընկերներից մեկի հայրը, խորհուրդ տվեց, որ ծնողները տղային տանեն «Սիրեններ» սերիալի քասթինգին (1994)։

## Կարիերա
Նրա դեբյուտը եղել է «Էմիլի Նորալուսին»  հեռուստասերիալում (1998), որի պրոդյուսերը Մայքլ Դոնովան է։ Ֆորսայթն օգնել Շոնին նոր սերիալում ստանալ մշտական դեր։ Սերիայի եթեր դուրս գալու հետ մեկտեղ, նա նկարահանվում էր նաև այլ հեռուստանախագծերում և ֆիլմերում։ Ստեղծագործական ուղու վաղ փուլում Շոն Ռոբերթսը կարողացել է նկարահանվել բազմաթիվ հեռուստատեսային ժապավեններում։

Շոնը էլ ավելի հայտնի դարձավ «Իքս Մարդիկ» ֆիլմում նկարահանվելուց հետո (2000)։ Խոստումնալից երիտասարդ դերասանը, ֆիլմում ունեցավ փոքր դեր։ «Իքս մարդիկ» ֆիլմից հետո նման հոլիվուդյան ֆիլմերում խաղացել է տարբեր դերեր, ինչպիսիք են` «Դեգրասի, հաջորդ սերունդ», «Սիրո վիրուս» (2001)՝ Քիրստեն Դանստի հետ և The House on Turk Street (2002) ֆիլմում՝ Սեմյուել Լ. Ջեքսոնի հետ։

2009 թ.-ին Շոն Ռոբերթսը հրավիրվել է նկարահանվելու «Գերբնական» հեռուստասերիալում։ Հինգերորդ սեզոնի երկրորդ դրվագում նա խաղացել է որսորդ Աստինի դերը։

2010 թ.-ին դերասանը նկարահանվել է Մարտին Քեմբելի ղեկավարած «Հատուցում» ֆիլմում, ում մրցակիցն էր Մել Գիբսոնը։ Նույն թվականին Շոնը խաղացել է Քրիս Կոլումբոսի ֆիլմում (երկրորդ պլանի դերը)։ 2010 թվականին Շոն Ռոբերթսը նկարահանվել է «Չարի մենաստան 4։ Կյանք մահից հետո» ֆիլմում։ Այստեղ Շոն Ռոբերթսը խաղացել է Ամբրելլ կորպորացիայի խարիզմատիկ առաջնորդի` չարագործ Ալբերտ Վեսկերի գլխավոր դերը։

2012 թվականին Շոնը խաղացել է «Չարի մենաստան։ Հատուցում» ֆիլմի հաջորդ սերիայում։ Ֆիլմի այս հատվածում Ալբերտ Բեսքերը, իր պարտությունից հետո, այլևս չի դիմում Ալիսին, այլ օգնում է պայքարել «Ամբրելա» կորպորացիայի դեմ, որն այժմ ղեկավարում է արհեստական հետախուզությունը։ 2012 թ.-ին Կանադայի միջազգային կինոփառատոնում Շոնն արժանացել է «Rising Star Award» մրցանակի «Մի փոքր զոմբի» ֆիլմի դերակատարման համար։ Շոն Ռոբերթսը նաև մարմնավորել  է Ալբերտ Բեսքերի դերը «Չարի մենաստան 4։ Վերջին գլուխը» ֆիլմում, 2017 թվականին։

## Ֆիլմագրություն

## Ծանոթագրություններ

## Արտաքին հղումներ

* Շոն Ռոբերթս Internet Movie Database կայքում

Կատեգորիա:Կանադացի կինոդերասաններ
Կատեգորիա:Կանադացի դերասաններ
Կատեգորիա:Կանադացի հեռուստատեսային դերասաններ